Evit ober tredan e oa bet savet ar stankell, bet kaset da benn al labourioù anezhi adalek 1923 betek 1930, gant an Union Hydro-électrique Armoricaine (UHEA). Bezañ e voe kentañ stankell bounner biskoazh savet e betoñs e Frañs. Daou zen a voe pouezus-mat o emouestl er raktres : Joseph Ratier, isprefed Pondi dar mare-se hag an ijinour Auguste Leson (1889-1953). Ar channad tregeriat Yves Le Trocquer (1877-1938) eo a zeuas da lakaat kentañ maen ar chanter dar 17 a viz Chwevrer 1924, hag eñ Ministr al Labourioù Foran dan ampoent.